Întrebat, după o vizită făcută luni la sediul PMP, dacă se va duce la Parchet, Băsescu a spus: "Categoric mă duc, pentru că eu respect instituţiile statului".

Întrebat în ce calitate se duce, fostul preşedinte a spus că se duce în calitate de suspect.

"Mi-au transmis o scrisoare prin care am fost informat că sunt suspect", a precizat el.

Traian Băsescu a mai explicat că "doamna Firulescu (Gabriela Firea) a făcut o plângere la Curtea Constituţională pentru declaraţiile mele şi, din câte ştiu, Curtea Constituîională i-a explicat că preşedintele este liber să facă orice declaraţie politică în timpul mandatului şi are aceeaşi libertate ca şi parlamentarii".